OpenLLM-France/wikimedia huggingface dataset:
# Marxists Internet Archive

Marxists Internet Archive (també anomenat MIA) és una biblioteca virtual multilingüe, col·laborativa i no comercial que es dedica a recopilar textos d'autors marxistes distribuïts sota llicència Creative Commons. Disposa també d'una secció d'«Arxius suplementaris» on se situen escrits d'autors no estrictament marxistes però relacionats amb el marxisme (anarquisme, anticolonialisme, socialisme utòpic, etc.). La secció en anglès (les més completa de totes) inclou entre els «Arxius suplementaris» textos sobre psicologia, la Revolució Francesa o les ciències naturals, entre d'altres.
L'any 2017, MIA comptava amb 70 voluntaris actius de 33 països diferents. Aplega escrits de 850 autors que cobreixen, en general, els darrers 200 anys. Els textos estan disponibles en 63 idiomes i representen un total de 180.000 documents, tots aportats pels voluntaris.

## Història

L'arxiu va ser creat el 1990 per una persona coneguda amb el pseudònim de «Zodiac», que va començar a transcriure les obres de Karl Marx i Friedrich Engels. El 1993, el material acumulat va ser pujat a un gopher i s'hi van sumar voluntaris que van ajudar a ampliar l'arxiu i van crear webs miralls allotjades en servidors d'universitats i d'organitzacions progressistes dels Estats Units, Canadà, Àfrica del Sud, Austràlia i el Regne Unit. Tanmateix, a la fi de 1995 gairebé totes havien estat clausurades.
El 1996 es va crear el lloc marx.org a través d'un proveïdor d'accés a Internet comercial, i es va canviar el nom per Marx/Engels Internet Archive (MEIA). L'activitat dels voluntaris es va intensificar fins que va sorgir un conflicte amb Zodiac que a principis de 1998 va decidir eliminar tots els textos que no tractessin de Marx i Engels. El juliol de 1998, els voluntaris van transferir els arxius de marx.org a una web de nova creació, l'actual Marxists Internet Archive (marxists.org). Zodiac la va tancar el 1999, però el 2002 va abandonar el domini i va ser comprat per MIA.
En l'actualitat, Marxists Internet Archive és un reconegut repositori digital per a autors marxistes i pensadors relacionats, i està en la llista del catàleg en línia WorldCat.

## Referències

* ↑ «Marxists Internet Archive». [Consulta: 19 setembre 2024].
* ↑ Sullivan, Stefan. Marx for a Post-Communist Era. Routledge, 2002, p. 173. ISBN 978-0415201933.
* ↑ «Introduction». MIA. [Consulta: 5 novembre 2017].
* 1 2 «MIA History». MIA. [Consulta: 5 novembre 2017].
* ↑ «PKT message, Marx/Engels WWW Archive -- REMOVED (fwd)», 20-11-2003. Arxivat de l'original el 2003-11-20. [Consulta: 19 setembre 2024].
* ↑ «Marxism on the web • International Socialism» (en anglès britànic), 09-01-2005. [Consulta: 19 setembre 2024].

## Enllaços externs

* Marxists Internet Archive - Lloc web oficial
* Secció en català de MIA (català) a Marxists Internet Archive (MIA) (amb llicència GFDL).
# 5AM

5AM és el tercer disc de llarga duració de la cantant catalana Julieta, publicat el 15 de setembre de 2023. És un àlbum conceptual dividit en tres capítols que explica una història d'amor impossible.
Julieta va publicar prèviament aquest projecte en tres EP al llarg de l'any 2023: Cap.I : CARI, el 28 d'abril, amb les 4 primeres cançons; Cap.II : EUGA DE NIT, el 9 de juny, amb 6 cançons més; i Cap.III : COM AQUELL AGOST, el 15 de setembre, amb les 4 darreres. El mateix dia publicava l'àlbum complet.
Les cançons Cari, T'enxules i Enamorada de tu (aquesta darrera, en col·laboració amb LOWLIGHT) també es van publicar com a senzills que funcionaven com a avançaments dels respectius EP.

## Contingut

L'àlbum conté 14 cançons dividides en 3 discos, que es corresponen amb els 3 EP publicats anteriorment. D'aquestes 14, 6 són en castellà. Les cançons són:
* Diga'm el que sents
* 15/09/2023
* Cari
* En mi coche
* Sueños
* Avions volant
* T'enxules
* En la plaza
* Si tienes frío
* Euga de nit
* Enamorada de tu
* Oh la la
* Tú y yo
* Com aquell agost

## Referències

* ↑ Enderrock.cat. «'5am' de Julieta, cançó per cançó | Enderrock.cat». [Consulta: 17 novembre 2023].
* ↑ «Cap.I : CARI», 28-04-2023. [Consulta: 17 novembre 2023].
* ↑ «Cap.II : EUGA DE NIT», 09-06-2023. [Consulta: 17 novembre 2023].
* ↑ «Cap.III : COM AQUELL AGOST», 14-09-2023. [Consulta: 17 novembre 2023].
* ↑ Rosell, Nora. «Entrevista a Julieta: "Llençar 'Cari' va ser arriscat, perquè no s'havia fet mai això aquí, en català"», 15-06-2023. [Consulta: 14 desembre 2023].
* ↑ LOS40. «‘T’enxules', l'avançament del segon capítol de Julieta | Música» (en castellà), 18-05-2023. [Consulta: 14 desembre 2023].
* ↑ Rosell, Nora. «Julieta publica 'Enamorada de tu', primer senzill de "Cap. III: COM AQUELL AGOST"», 08-09-2023. [Consulta: 14 desembre 2023].
* ↑ Enderrock.cat. «'5am' de Julieta, cançó per cançó | Enderrock.cat». [Consulta: 14 desembre 2023].
# La tutoria

La tutoria (noruec: Armand) és una pel·lícula dramàtica de thriller del 2024 escrita i dirigida pel cineasta noruec Halfdan Ullmann Tøndel, en el seu debut com a director. Es tracta d'una coproducció internacional entre empreses de Noruega, Països Baixos, Alemanya i Suècia. La pel·lícula és protagonitzada per Renate Reinsve, Ellen Dorrit Petersen, Endre Hellestveit, Thea Lambrechts Vaulen, Øystein Røger i Vera Veljovic. S'ha doblat al català.
La pel·lícula es va estrenar a la secció Un certain regard al 77è Festival de Canes el 18 de maig de 2024, i va guanyar la Càmera d'Or a la millor pel·lícula inicial. Va arribar als cinemes de Noruega el 27 de setembre de 2024. Va ser elegida com a candidata noruega a l'Oscar a la millor pel·lícula internacional a la 97a edició dels premis, i va ser la llista final de desembre.

## Referències

* ↑ Keslassy, Elsa (26 June 2023). «'The Worst Person in the World' Producers, Cannes Breakout Star Renate Reinsve Reteam on 'Armand' (EXCLUSIVE)». Variety.
* ↑ «La tutoria». ésAdir. [Consulta: 6 febrer 2025].
* ↑ «Armand er norsk Oscar-kandidat» (en noruec). Norwegian Film Institute, 19-09-2024. [Consulta: 19 setembre 2024].
* ↑ Goodfellow, Melanie. «Oscars: Norway Selects 'Armand' For Best International Feature Film Race» (en anglès americà). Deadline Hollywood, 19-09-2024. [Consulta: 19 setembre 2024].
* ↑ Lattanzio, Ryan. «Oscars 2025 Shortlists Unveiled: 'Emilia Pérez' and 'Wicked' Nab the Most Spots» (en anglès americà). IndieWire, 17-12-2024. [Consulta: 23 gener 2025].
# Gran Premi del Brasil del 1975

Resultats del Gran Premi de Brasil de Fórmula 1 de la temporada 1975, disputat al circuit de Interlagos, el 26 de gener del 1975.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 8 | Carlos Pace | Brabham - Ford | 40 | 1h 44' 41. 17 | 6 | 9 |
| 2 | 1 | Emerson Fittipaldi | McLaren - Ford | 40 | + 5.79 s | 2 | 6 |
| 3 | 2 | Jochen Mass | McLaren - Ford | 40 | + 26.66 s | 10 | 4 |
| 4 | 11 | Clay Regazzoni | Ferrari | 40 | + 43.28 s | 5 | 3 |
| 5 | 12 | Niki Lauda | Ferrari | 40 | + 1' 01. 88 min. | 4 | 2 |
| 6 | 24 | James Hunt | Hesketh - Ford | 40 | + 1' 05. 12 min. | 7 | 1 |
| 7 | 27 | Mario Andretti | Parnelli - Ford | 40 | + 1' 06. 81 min. | 18 | |
| 8 | 7 | Carlos Reutemann | Brabham - Ford | 40 | + 1' 39. 62 min. | 3 | |
| 9 | 6 | Jacky Ickx | Lotus - Ford | 40 | + 1' 51. 84 min. | 12 | |
| 10 | 18 | John Watson | Surtees - Ford | 40 | + 2' 29 .60 min. | 13 | |
| 11 | 21 | Jacques Laffite | Williams - Ford | 39 | + 1 Volta | 11 | |
| 12 | 22 | Graham Hill | Lola - Ford | 39 | + 1 Volta | 20 | |
| 13 | 30 | Wilson Fittipaldi | Fittipaldi - Ford | 39 | + 1 Volta | 21 | |
| 14 | 23 | Rolf Stommelen | Lola - Ford | 39 | + 1 Volta | 23 | |
| 15 | 5 | Ronnie Peterson | Lotus - Ford | 38 | + 2 Voltes | 16 | |
| Ret | 17 | Jean - Pierre Jarier | Shadow - Ford | 32 | Prob. amb el combustible | 1 | |
| Ret | 4 | Patrick Depailler | Tyrrell - Ford | 31 | Suspensions | 9 | |
| Ret | 16 | Tom Pryce | Shadow - Ford | 31 | Accident | 14 | |
| Ret | 20 | Arturo Merzario | Williams - Ford | 24 | Prob. amb el combustible | 11 | |
| Ret | 28 | Mark Donohue | Penske - Ford | 22 | Direcció | 15 | |
| Ret | 14 | Mike Wilds | BRM | 22 | Part elèctrica | 22 | |
| Ret | 3 | Jody Scheckter | Tyrrell - Ford | 18 | Pèrdua d'oli | 8 | |
| Ret | 9 | Vittorio Brambilla | March - Ford | 1 | Motor | 17 | |

## Altres

* Pole: Jean Pierre Jarier 1' 29. 88
* Volta ràpida: Jean Pierre Jarier 2' 34. 16 (a la volta 10)

## Referències

* «La web Oficial de la Fórmula 1». Arxivat de l'original el 2014-06-11. [Consulta: 4 abril 2010].
# Fernández (Uruguai)

Fernández és una entitat de població de l'Uruguai, ubicada al nord-est del departament de Salto. Forma part del municipi de Mataojo. Té una població aproximada de 305 habitants, segons les dades del cens del 2011.
Es troba a 185 km de la ciutat de Salto, la capital del departament.

## Referències

* ↑ (castellà) Llista d'entitats de població de l'Uruguai
# Marzo-Mart

Manuel Marzo Martínez (Manresa, 1944) és un pintor, gravador i escultor català més conegut amb el nom artístic de Marzo-Mart.

## Biografia

Estudià pintura i dibuix a l'Acadèmia Vilajosana de Manresa i gravat a París amb en Friedlaender. De ben jove entrà d'aprenent al servei artístic dels magatzems Cal Jorba de Manresa, que dirigia Ramon Salisi.
De seguida es converteix en un artista local destacat i és un dels promotors del grup Art Viu el 1963. Les primeres reunions del grup es feren al seu taller, al passatge Lladó de Manresa.
El 1965, quan només tenia 19 anys, obté el primer premi del "Salón de Otoño" de Manresa i celebra la seva primera exposició individual, a la Sala Rovira de Barcelona.
I, a partir d'aquí obté el reconeixement amb diferents premis de pintura i dibuix, i amb moltes més exposicions a Barcelona Figueres, Platja d'Aro, Sabadell, Madrid i Las Palmas de Gran Canaria.
Però el 1969 s'instal·la a Basilea, Suïssa, obre un taller de gravat i inicia la seva etapa més internacional. Exposa a Brussel·les, Basilea, Berna, Lausana i Zuric, entre d'altres.
El 1974 obté una beca de la Fundació Juan March que li permet freqüentar el taller del gravador Friedlaender a París.
El 1979 trasllada el seu taller de Tregurà (Ripollès) a Sant Feliu de Guíxols.
El 1987 deixa el seu taller de Basilea i s'instal·la Barcelona.
Marzo-Mart té escultures en diverses ciutats catalanes, com Molins de Rei, Esplugues de Llobregat, Blanes, Manresa i Sant Feliu de Guíxols, i és un artista reconegut en bona part d'Europa.
L'obra de Marzo-Mart ha passat de ser figurativa en els seus inicis pictòrics a tendir a l'abstracció en les obres actuals, tant en pintura com en escultura, i ha tingut influències diverses: realisme, expressionisme, impressionisme, etc.

## Referències

* ↑ Vilaró i Llach, Joan. Art a Manresa : segles XIX i XX. Manresa: Llibreria Sobrerroca, 1983, p. 244. ISBN 8430086927.
* ↑ «Marzo-Mart en Sala Rovira». Destino, 1433, enero 1965, pàg. 39 [Consulta: 29 novembre 2014].
* ↑ Marzo-Mart : monogràfica de gravat 1974-1990. Manresa: Sala Manresa de Caixa de Barcelona, 1990, p. [22].
* 1 2 Barassa, Josep Lluís «Escultures d'Esplugues». Crònica de la Vida d'Esplugues, 686, 10-2015, pàg. 12-14.

## Enllaços externs

* Pàgina sobre Marzo-Mart
# 8 al dia

8 al dia fou un programa informatiu d'opinió dirigit per Josep Cuní i emès per 8tv, el canal generalista d'Emissions Digitals de Catalunya. El programa, produït per Emissions Digitals de Catalunya i Broadcaster, es va emetre de 19:30h a 22:15h i estava presentat per Josep Cuní durant la setmana. En canvi, els caps de setmana el programa s'emetia de 21.00 a 21.30 i va ser presentat per Marc Calderó.
El 5 de setembre la cadena estrenà 8 al dia migdia, un informatiu de 30 minuts per repassar els temes més destacats de l'actualitat. El presenten Vanessa Petit i Paula Florit.

## Història

El programa es va estrenar el 12 de setembre de 2011, com a intent de la direcció d'Emissions Digitals de Catalunya d'impulsar el canal generalista 8tv com a alternativa a TV3, el canal generalista de Televisió de Catalunya.
El programa, però, va dir adéu el divendres 30 de juny del 2017, després de 6 anys de cadena per problemes econòmics del grup godó.

## Equip i col·laboradors

Alguns dels col·laboradors més coneguts són Pilar Rahola, Sergi Pàmies, Rafael Nadal, Juan José López Burniol, Manuel Milián i Enric Juliana.

## Audiències

| Temporada | Quota | Espectadors |
| 1a (2011 – 2012) | 5,1% | 115.000 |
| 2a (2012 – 2013) | 7,1% | 171.000 |

## Referències

* 1 2 3 4 5 Castellví Roca, Albert «'8 al dia' guanya 56.000 espectadors en la seva segona temporada». Ara, 20-07-2013.
* ↑ Josep Cuní debutarà a 8TV dilluns vinent al davant de l'espai '8 al dia', Ara.
* ↑ Cuní estrena ‘8 al dia', El Punt Avui.
* ↑ «8tv estrena temporada con un informativo al mediodía» (en castellà). La Vanguardia.
* ↑ Cuní analitzarà els vuit grans titulars del dia a partir de dilluns, Ara.

## Enllaços externs

* 8 al dia Arxivat 2022-04-13 a Wayback Machine.
# San Martín de Turumbán

San Martín de Turumbán és una població de Veneçuela localitzada a ribes del riu Cuyuní, al municipi autònom Sifontes de l'estat Bolívar, localitzada a 3 km de l'Illa Anacoco i front a la zona a disputa entre Guiana i Veneçuela coneguda com a Guaiana Esequiba. És l'única regió veneçolana que es parla l'anglès.

## Història

El poble Akawaios dominava la regió compresa entre la Guaaana Esequiba i l'Estat Bolívar. El territori Esequibo és el territori on aquest poble arahuaco conformà en si una nació ameríndia dins d'aquest territori a disputa, la qual xocà amb els interessos dels afrodescendents (negres) guianesos, els qui, per intermedi del poder britànic a la zona, s'apoderaren del territori. Això portà com a conseqüència la transculturització dels seus descendents, els qui adoptaren, per obligació la llengua anglesa, atès que els fou prohibit parlar la llengua nativa, l'arahuaco. De fet, considerant-se ciudatans veneçolans, els amerindis iniciaren a l'any 1969 ho que fou denominat “La Revolta de Rupununi”, quan aquests indígenes proclamaren la seva independència del govern guianès, declarant la lliberació de l'Esequibo, foren repel·lits i expulsats del territori en qüestió, exiliant-se a Veneçuela i Brasil i instal·lant-se a l'estat Bolívar formant comunitats als municipis Sifontes i Gran Sabana on es radicaren, formant comunitats bilingües, anglès-espanyol, com San Flaviano, San Martín de Turumbán i Araymatepuy, entre d'altres. On novament van patir altra transculturització idiomàtica, aquesta vegada pel castellà.

## Enllaços externs

* Documental sobre la etnia Akawaia de San Martín de Turumbang.
# Gran Premi del Brasil del 1984

Resultats del Gran Premi de Brasil de Fórmula 1 de la temporada 1984, disputat al circuit de Jacarepaguà, el 25 de març del 1984.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 7 | Alain Prost | McLaren - TAG | 61 | 1h 42' 34. 492 | 4 | 9 |
| 2 | 6 | Keke Rosberg | Williams - Honda | 61 | + 40.514 s | 9 | 6 |
| 3 | 11 | Elio de Angelis | Lotus - Renault | 61 | + 59.128 s | 1 | 4 |
| 4 | 23 | Eddie Cheever | Alfa Romeo | 60 | + 1 Volta | 13 | 3 |
| 5 | 15 | Patrick Tambay | Renault | 59 | Sense combustible | 8 | 2 |
| 6 | 18 | Thierry Boutsen | Arrows - Ford | 59 | + 2 Voltes | 20 | 1 |
| 7 | 17 | Marc Surer | Arrows - Ford | 59 | + 2 Voltes | 24 | |
| 8 | 10 | Jonathan Palmer | RAM - Hart | 58 | + 3 Voltes | 26 | |
| DSQ | 3 | Martin Brundle | Tyrrell - Ford | 60 | Desqualificat | 18 | |
| Ret | 16 | Derek Warwick | Renault | 51 | Suspensions | 3 | |
| Ret | 26 | Andrea de Cesaris | Ligier - Renault | 42 | Caixa canvi | 14 | |
| Ret | 22 | Riccardo Patrese | Alfa Romeo | 41 | Caixa canvi | 11 | |
| Ret | 8 | Niki Lauda | McLaren - TAG | 38 | Part elèctrica | 6 | |
| Ret | 12 | Nigel Mansell | Lotus - Renault | 35 | Accident | 5 | |
| Ret | 1 | Nelson Piquet | Brabham - BMW | 32 | Motor | 7 | |
| Ret | 2 | Teo Fabi | Brabham - BMW | 32 | Turbo | 15 | |
| Ret | 28 | René Arnoux | Ferrari | 30 | Bateria | 10 | |
| Ret | 24 | Piercarlo Ghinzani | Osella - Alfa Romeo | 28 | Caixa canvi | 21 | |
| Ret | 25 | Francois Hesnault | Ligier - Renault | 25 | Sobreescalfament | 19 | |
| Ret | 9 | Philippe Alliot | RAM - Hart | 24 | Bateria | 25 | |
| Ret | 20 | Johnny Cecotto | Toleman - Hart | 18 | Turbo | 17 | |
| Ret | 5 | Jacques Laffite | Williams - Honda | 15 | Part elèctrica | 13 | |
| Ret | 27 | Michele Alboreto | Ferrari | 14 | Frens | 2 | |
| Ret | 21 | Mauro Baldi | Spirit - Hart | 12 | Distribuïdor | 23 | |
| DSQ | 4 | Stefan Bellof | Tyrrell - Ford | 11 | Desqualificat | 22 | |
| Ret | 19 | Ayrton Senna | Toleman - Hart | 8 | Turbo | 16 | |
| DSQ | 14 | Manfred Winkelhock | ATS - BMW | 0 | Desqualificat | | |

## Altres

* Pole: Elio de Angelis 1' 28. 392
* Volta ràpida: Alain Prost 1' 36. 499 (a la volta 42)

## Referències

* «Web Oficial de la Fórmula 1». Arxivat de l'original el 2014-11-04. [Consulta: 21 abril 2010].
# Zeuxíades (artista)

Zeuxíades (en grec antic: Ζευξιάδης, Zeuxiădes) fou un pintor de ceràmica de l'antiga Grècia. El seu nom apareix en una ceràmica de l'anomenada col·lecció Canino, llegit ΖΕΥΞΙΑΔΕΣ o bé ΖVΣΙΑΔΕΣ.

## Referències

* ↑ Smith, William. «Zeuxiades». A: A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 1324.
# Charles-Amédée-Philippe van Loo

Charles-Amédée-Philippe van Loo (25 d'agost de 1719 – 15 de novembre de 1795) va ser un pintor francès de retrats i al·legories. El seu pare, el pintor Jean-Baptiste van Loo, ho va educar a Torí i Roma, on el 1738 va guanyar el Premi de Roma, a Ais de Provença, abans de tornar a París en 1745. Va ser convidat a unir-se a l'Acadèmia Reial de Pintura i Escultura de París el 1747, aquest mateix any es va casar amb Marie-Marguerite Lebrun, filla del pintor Michel Lebrun (va morir el 1753). Els seus germans van ser els pintors François van Loo (1708-1732), Louis-Michel van Loo (1707-1771) i Charles-André van Loo.
# Gran Premi del Brasil del 1989

Resultats del Gran Premi de Brasil de Fórmula 1 de la temporada 1989, disputat al circuit de Jacarepaguà, el 26 de març del 1989.

## Resultats

| Pos | No | Pilot | Equip | Voltes | Temps/ Retirada | Pos. de sortida | Punts |
| 1 | 27 | Nigel Mansell | Ferrari | 61 | 1h 38' 58. 744 | 6 | 9 |
| 2 | 2 | Alain Prost | McLaren - Honda | 61 | + 7.809 s | 5 | 6 |
| 3 | 15 | Mauricio Gugelmin | March - Judd | 61 | + 9.370 s | 12 | 4 |
| 4 | 20 | Johnny Herbert | Benetton - Ford | 61 | + 10.493 s | 10 | 3 |
| 5 | 9 | Derek Warwick | Arrows - Ford | 61 | + 17.866 s | 8 | 2 |
| 6 | 19 | Alessandro Nannini | Benetton - Ford | 61 | + 18.241 s | 11 | 1 |
| 7 | 3 | Jonathan Palmer | Tyrrell - Ford | 60 | + 1 Volta | 18 | |
| 8 | 12 | Satoru Nakajima | Lotus - Judd | 60 | + 1 Volta | 21 | |
| 9 | 26 | Olivier Grouillard | Ligier - Ford | 60 | + 1 Volta | 22 | |
| 10 | 4 | Michele Alboreto | Tyrrell - Ford | 59 | + 2 Voltes | 20 | |
| 11 | 1 | Ayrton Senna | McLaren - Honda | 59 | + 2 Voltes | 1 | |
| 12 | 30 | Philippe Alliot | Larrousse - Lamborghini | 58 | + 3 Voltes | 30 | |
| 13 | 22 | Andrea de Cesaris | Dallara - Ford | 57 | + 4 Voltes | 15 | |
| 14 | 38 | Christian Danner | Rial - Ford | 56 | + 5 Voltes | 17 | |
| 15 | 6 | Riccardo Patrese | Williams - Renault | 51 | Alternador | 2 | |
| Ret | 10 | Eddie Cheever | Arrows - Ford | 37 | Col·lisió | 24 | |
| Ret | 34 | Bernd Schneider | Zakspeed - Yamaha | 36 | Col·lisió | 25 | |
| Ret | 7 | Martin Brundle | Brabham - Judd | 27 | Eix / Palier | 13 | |
| Ret | 16 | Ivan Capelli | March - Judd | 22 | Suspensions | 7 | |
| Ret | 11 | Nelson Piquet | Lotus - Judd | 10 | Prob. amb el combustible | 9 | |
| DSQ | 17 | Nicola Larini | Osella - Ford | 10 | Desqualificat | 19 | |
| Ret | 8 | Stefano Modena | Brabham - Judd | 9 | Palier / Eix | 14 | |
| Ret | 5 | Thierry Boutsen | Williams - Renault | 3 | Motor | 4 | |
| Ret | 23 | Pierluigi Martini | Minardi - Ford | 2 | Xassís | 16 | |
| Ret | 28 | Gerhard Berger | Ferrari | 0 | Col·lisió | 3 | |
| Ret | 24 | Lluís Pérez Sala | Minardi - Ford | 0 | Col·lisió | 23 | |
| NVQ | 29 | Yannick Dalmas | Larrousse - Lamborghini | | | | |
| NVQ | 25 | René Arnoux | Ligier - Ford | | | | |
| NVQ | 33 | Gregor Foitek | Euro Brun - Judd | | | | |
| NVQ | 31 | Roberto Moreno | Coloni - Ford | | | | |
| NVQ | 21 | Alex Caffi | Dallara - Ford | | | | |
| NVQ | 18 | Piercarlo Ghinzani | Osella - Ford | | | | |
| NVQ | 39 | Volker Weidler | Rial - Ford | | | | |
| NVQ | 32 | Pierre Henri Raphanel | Coloni - Ford | | | | |
| NVQ | 41 | Joachim Winkelhock | AGS - Ford | | | | |
| NVQ | 35 | Aguri Suzuki | Zakspeed - Yamaha | | | | |
| NVQ | 36 | Stefan Johansson | Onyx - Ford | | | | |
| NVQ | 37 | Bertrand Gachot | Onyx - Ford | | | | |

## Altres

* Pole: Ayrton Senna 1' 25. 302
* Volta ràpida: Riccardo Patrese 1' 32. 507 (a la volta 47)

## Referències

* «Web Oficial de la Fórmula 1». Arxivat de l'original el 2007-07-03. [Consulta: 3 maig 2010].
# Estació de trens de Lorentzweiler

L'Estació de trens de Lorentzweiler (en luxemburguès: Gare Luerenzweiler; en francès: Gare de Lorentzweiler, en alemany: Bahnhof Lorentzweiler) és una estació de tren que es troba a Lorentzweiler, al centre de Luxemburg. La companyia estatal propietària és Chemins de Fer Luxembourgeois. L'estació està situada en el ramal ferroviari de la línia 10 CFL, que connecta la ciutat de Luxemburg amb el centre i nord del país.

## Servei

Lorentzweiler rep els serveis ferroviaris pels trens de Regionalbahn (RB) amb relació a la línia 10 CFL entre Luxemburg i Diekirch.

## Referències

* ↑ «Horaris» (PDF). cfl.lu/. Arxivat de l'original el 2014-12-20. [Consulta: 14 novembre 2015].

## Vegeu també

* Llista d'estacions de trens de Luxemburg

## Enllaços externs

* Lorentzweiler Arxivat 2015-04-27 a Wayback Machine.
* Gare Lorentzweiler
| Direcció precedent | Parada precedent | Trens | Trens | Trens | Parada següent | Direcció següent |
| Luxemburg | Heisdorf | | RB Chemins de Fer Luxembourgeois línia 10 CFL | | Lintgen | Diekirch |
# Verkhni Uttxan

Verkhni Uttxan (en rus: Верхний Утчан) és un poble d'Udmúrtia, a Rússia, el 2008 tenia 188 habitants. Pertany al raion d'Alnaixi.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
# Santi Palacios

Santi Palacios (1985, Madrid) és un foto-reporter espanyol.
Treballa principalment a fora de l'Estat espanyol col·laborant amb agències de notícies internacionals i mitjans de comunicació com The Associated Press i El País entre d'altres. Ha guanyat diversos premis nacionals i internacionals per la seva feina, com ara el Premio Nacional de Fotoperiodismo de España el 2015.
Palacios té formació de sociòleg, i els últims anys ha enfocat gran part de la seva feina en els migrants i en la seva procedència, com també en els seus viatges i les destinacions finals.

## Referències

* ↑ «World Press Photo 2017: Lo que pasa por la cabeza de Santi Palacios, fotoperiodista - Telva.com» (en castellà). Telva.com.
* ↑ Morenatti, Miguel «Santi Palacios: “Los voluntarios están haciendo más que las autoridades”» (en castellà). EL PAÍS, 16-03-2017.
* ↑ «Santi Palacios, Premio Fotoperiodismo, cree que no hay excusas para no actuar con los refugiados» (en castellà). eldiario.es.
* ↑ CNN, Lauren Said-Moorhouse, for «Photojournalist: Lesbos is 'a warzone without the war' - CNN». CNN.

## Enllaços externs

* Pàgina web oficial